TSRS Maisto pramonės liaudies komisariatas

**TSRS Maisto pramonės liaudies komisariatas**, *Narkompiščepromas* () – vienas iš ministerijos lygio centrinių TSRS valdymo organų, valdęs maisto pramonės įmones ir jų vystymą, veikęs 1934–1946 m.

## Istorija
Maisto pramonės LK buvo sudarytas J. Stalino pasiūlymu. Jo įkūrimą įteisino 1934 m. liepos 29 d. TSRS CVK ir TSRS LKT nutarimas Nr. 1813 „Apie TSRS Tiekimo liaudies komisariato padalinimą į du savarankiškus liaudies komisariatus: TSRS Vidaus prekybos liaudies komisariatą ir TSRS maisto pramonės liaudies komisariatą“.

TSRS LKT nutarimas Nr. 2125 Apie Maisto pramonės liaudies komisariato (Narkompiščepromo)centrinio aparato struktūrą buvo patvirtintas 1934 m. rugsėjo 11 d.

1936 m. į Maisto pramonės LK sudėtį buvo įtraukta visa TSRS vyno pramonė.

1938 m. LK viduje sukurta visasąjunginė kontora „Sojuzpiščepromreklama“ (*Союзпищепромреклама* 'Sąjunginė maisto pramonės reklama'), kuri užsiėmė reklama visos maisto pramonės interesais.

1946 m. Maisto pramonės LK pertvarkytas į TSRS Maisto pramonės ministeriją.

## Vadovybė
Liaudies komisarai:
* 1934–1938 m. : Anastasas Mikojanas (*А. И. Микоян*)
* 1938 m. : Abramas Gilinskis (*Абрам Лазаревич Гилинский*)
* 1938–1939 m. : Ivanas Kabanovas (*Иван Григорьевич Кабанов*)
* 1939–1946 m. : Vasilijus Zotovas (*Василий Петрович Зотов*)
Liaudies komisaro pavaduotojai:
* 1936–1937 m. : M. Belenkis (*М.Н. Беленький*)
* 1937–1939 m. : Polina Žemčiužina (*Полина Семёновна Жемчужина*)
* 1938–1939 m. : Vasilijus Zotovas (*Василий Петрович Зотов*)
* 1940–1942 m. : Nikolajus Podgornas (*Николай Викторович Подгорный*)
* 1941–1946 m. : I. Sicolapas (*И. К. Сиволап*)
ir kt.

## Struktūra
Maisto pramonės liaudies komisariatas ne sykį buvo reorganizuotas, jo padaliniai keitėsi. Į komisariato sudėtį skiringu metu įėjo:

Vyriausiosios valdybos:
* Mėsos pramonės (Glavmiaso *Главмясо*)
* Žuvies pramonės (Glavryba *Главрыба*). Nuo 1939 m. tapo atskiru TSRS žuvies pramonės liaudies komisariatu.
* Žvejybos ir žuvivaisos apsaugos
* Paukščių pramonės (Glavpticepromas *Главптицепром*)
* Cukraus pramonės (Glavsacharas *Главсахар*)
* Spirito ir degtinės pramonės
* Konservų pramonės (Glavkonserv *Главконсерв*)
* Sviesto ir riebalų bei parfumerijos ir kosmetikos pramonės
* Sviesto ir sūrio pramonės
* Pieno pramonės (Glavmoloko *Главмолоко*)
* Margarino pramonės (Glavmargarinas *Главмаргарин*)
* Vaisių ir daržovių pramonės (Glavplodovoščis * Главплодовощь*)
* Tabako ir machorkos pramonės (Glavtabakas *Главтабак*)
* Druskos pramonės (Glavsolis *Главсоль*)
* Konditerijos pramonės (Glavkonditeris *Главкондитер*)
* Krakmolo ir sirupo pramonės (Glavkrachmalas * Главкрахмал*)
* Aludarystės ir mielių pramonės (Glavpivo arba Glavpivpromas *Главпиво, Главпивпром*)
* Šaldytuvų pramonės (Glavchladpromas *Главхладпром*)
* Parfumerijos ir kosmetikos bei eterinių aliejų pramonės (Glavparfiumeris *Главпарфюмер*)
* Kombinuotųjų pašarų pramonės
* Kapitalinės statybos
* Glavvynas (*Главвино* 'Vyriausiasis vynas')
* Glavžirmaslo (*Главжирмасло* 'Vyriausiasis riebalai ir aliejus')
* Glavmukomolas (*Главмукомол* 'Vyriausiasis miltų malimas')
* Glavlikiorvodka (*Главликёрводка* 'Vyriausiasis likeris ir degtinė')
* Glavmakaronpromas (*Главмакаронпром* 'Vyriausioji makaronų pramonė')
* Glavpatoka (*Главпатока* 'Vyriausiasis sirupas')
* Glavfruktovodas (*Главфруктовод* 'Vyriausieji vaisvandeniai')
* Glachlebas (*Главхлеб* 'Vyriausioji duona')
* Glavčiajus (*Главчай* 'Vyriausioji arbata')

Visasąjunginiai paruošų susivienijimai:
* galvijų paruošų – Sojuzzagotskotas (*Союззаготскот* 'Sąjunginės galvijų paruošos')
* tabako ir machorkos paruošų – Sojuztabaksyrjo (*Союзтабаксырьё* 'Sąjunginė tabako žaliava')

Valdybos::
* Transporto
* Sanitarijos tarnybos
* Veterinarijos inspekcijos

Skyriai:
* planų ir ekonomikos
* prekybos
* finansų ir bendrosios buhalterijos
* mobilizacinis
* administracinis ūkinis
* statistinės apskaitos:

Be to:
* sekretoriatas
* darbuotojų parinkimo ir apskaitos sektorius.
* inspektorių grupė įvykdymui patikrinti
* kokybės inspekcija
* arbitražas